text: Brændte biler af efter ræs
  27 december 2012 kl. 07.57
  Politiet har mistanke om, at to stjålne biler blev brændt af ved tre-tiden i dag - efter at bilerne havde været brugt til at køre ræs ved Lerbæk Mølle.
  Bilerne brændte med tre kvarters mellemrum. Den ene blev forsøgt brændt af ved Lerbæk Mølle - og den anden udbrændte på Stiftsvej nord for Vejle.
  - Vi har ikke kunnet få kontakt med ejeren af den sidstnævnte bil, siger vagtchefen hos Syd- og Sønderjyllands Politi. Men vi tror, at den er brugsstjålet. Og vi har en mistanke om, at den har været brugt til at køre ræs med - sammen med den anden bil, som blev forsøgt brændt af. Den var meldt stjålet, og tyvene har måske ønsket at fjerne alle spor.
  